OpenLLM-France/wikimedia huggingface dataset:
# Ritxanski

Ritxanski (en rus: Рыча́нский) és un poble (un possiólok) de l'óblast d'Astracan, a Rússia, segons el cens del 2014 tenia 287 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Aní becllís

L'aní de bec llis (Crotophaga ani) és una espècie d'ocell de la família dels cucúlids (Cuculidae) que habita zones arbustives, matolls, boscos poc densos i ciutats del sud de Florida (Estats Units), algunes illes del Carib, Costa Rica, Panamà, Colòmbia, Veneçuela, les Guaianes, nord del Brasil i cap al sud, per l'oest dels Andes fins a l'oest de l'Equador i per l'est fins al nord de l'Argentina.

## Referències

* ↑ Aní al TERMCAT Rev. 05/06/2012
Viccionari
# Hauchecornita

L'hauchecornita és un mineral de la classe dels sulfurs, que pertany i dona nom al grup de l'hauchecornita. Rep el seu nom de William Hauchecorn (1828-1900), director del Geological Survey and Mining Academy de Berlín (Alemanya).

## Característiques

L'hauchecornita és un sulfur de fórmula química Ni$_9$BiSbS₈. Cristal·litza en el sistema tetragonal. Forma cristalls tabular en {001}, així com cristalls prismàtics i piramidals curts, de fins a 4 mil·límetres. La seva duresa a l'escala de Mohs és 5.
Segons la classificació de Nickel-Strunz, l'hauchecornita pertany a «02.B - Sulfurs metàl·lics, M:S > 1:1 (principalment 2:1), amb Ni» juntament amb els següents minerals: horomanita, samaniïta, heazlewoodita, oregonita, vozhminita, arsenohauchecornita, bismutohauchecornita, tel·lurohauchecornita, tučekita, argentopentlandita, cobaltopentlandita, geffroyita, godlevskita, kharaelakhita, manganoshadlunita, pentlandita, shadlunita i sugakiïta.

## Formació i jaciments

Es troba en dipòsits hidrotermals. Sol trobar-se associada a altres minerals com: bismutinita, galena, gersdorffita, or, mil·lerita, quars, siegenita, esfalerita o ullmannita. Va ser descoberta l'any 1892 a mina Friedrich, a Schönstein (Renània-Palatinat, Alemanya). Als territoris de parla catalana ha estat descrita a la mina Cierco, a Vilaller (Alta Ribagorça).

## Grup de l'hauchecornita

El grup de l'hauchecornita és un grup de minerals format per cinc espècies:
| Espècie | Fórmula |
| Arsenohauchecornita | Ni$_{18}$Bi₃AsS$_{16}$ |
| Bismutohauchecornita | Ni$_9$Bi₁₂S₈ |
| Hauchecornita | Ni$_9$BiSbS₈ |
| Tel·lurohauchecornita | Ni$_9$Bi(Te,Bi)S₈ |
| Tučekita | Ni$_9$Sb₂S₈ |

## Referències

* ↑ «Hauchecornite» (en anglès). Mindat. [Consulta: 13 febrer 2016].
* 1 2 «Hauchecornite Group» (en anglès). Mindat. [Consulta: 13 febrer 2016].
* ↑ «Hauchecornite» (en anglès). Handbook of Mineralogy. [Consulta: 13 febrer 2016].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 12 desembre 2023].
# Mesoperla crucigera

Mesoperla crucigera és una espècie d'insecte pertanyent a la família dels pèrlids i l'única del gènere Mesoperla.

## Referències

* ↑ uBio (anglès)
* ↑ Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* Encyclopedia of Life (anglès)
# Villar de Corneja

Villar de Corneja és un municipi de la província d'Àvila, a la comunitat autònoma de Castella i Lleó. Limita amb Navamorales, La Horcajada, Santa María del Berrocal i Hoyorredondo.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Woodstock (Virgínia)

Woodstock és una població dels Estats Units a l'estat de Virgínia. Segons el cens del 2000 tenia 3.952 habitants.

## Demografia

Segons el cens del 2000, Woodstock tenia 3.952 habitants, 1.685 habitatges, i 1.029 famílies. La densitat de població era de 469,5 habitants per km².
Dels 1.685 habitatges en un 25,7% hi vivien nens de menys de 18 anys, en un 46,6% hi vivien parelles casades, en un 11,6% dones solteres, i en un 38,9% no eren unitats familiars. En el 33,6% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,6% tenia menys de 18 anys, un 7% entre 18 i 24, un 24,5% entre 25 i 44, un 21% de 45 a 60 i un 26,9% 65 anys o més.
L'edat mediana era de 43 anys. Per cada 100 dones de 18 o més anys hi havia 74,4 homes.
La renda mediana per habitatge era de 35.288 $ i la renda mediana per família de 38.778 $. Els homes tenien una renda mediana de 25.616 $ mentre que les dones 22.115 $. La renda per capita de la població era de 18.373 $. Entorn del 10,4% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodstock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Woodstock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Helen Woolley

Helen Bradford Thompson Woolley (11 de juny de 1874 - 24 de desembre de 1947) fou una psicòloga americana, pionera en els estudis de gènere i sobre el benestar i l'educació dels nens i nenes. Gràcies al seu alt rendiment acadèmic va poder guanyar una beca per estudiar psicologia a la Universitat de Chicago. Al llarg de la seva carrera, Woolley va escriure i va publicar tres llibres i al voltant de cinquanta articles sobre temes molt diversos, sempre en relació amb la psicologia, la filosofia i/o la neurologia.

## Referències

* ↑ King, D. Brett., Viney, Wayne., Woody, William. D.. A History of Psychology: Ideas and Context. Fourth Edition. (January 2008), Allyn & Bacon, Inc.
# Émile Freivogel

Émile Freivogel (Schupfart, Districte de Rheinfelden, 17 de setembre de 1926) va ser un ciclista suís que va ser professional entre 1947 i 1958.

## Palmarès

* 1955
** Vencedor d'una etapa al Tour de l'Oise
* 1957
** 1r del Tour dels 4 Cantons

## Enllaços externs

* Palmarès a sitiodeciclismo.net
* Palmarès a museociclismo.it
* Palmarès a cyclebase.nl
# Api Claudi Censorí

Api Claudi Censorí (en llatí: Appius Claudius Censorinus), o bé simplement Censorí, va ser un dels trenta tirans segons diu Trebel·li Pol·lió que van voler ocupar el tron de Roma. Visqué en temps de l'emperador Claudi II el Gòtic, i no en el de Gal·liè, quan van actuar la majoria dels trenta tirans.
Pol·lió diu que va dedicar la seva joventut a l'exèrcit, que va ser cònsol romà dues vegades (però no apareix als Fasti), dues vegades prefecte del pretori, tres vegades prefecte de la ciutat i quatre vegades procònsol, i va ocupar diversos càrrecs inferiors. Ja vell i inhabilitat per una ferida honorable rebuda durant la guerra amb els perses, sota Valerià, es va retirar per passar el que li restés de vida a la seva finca a Itàlia, quan va ser proclamat sobtadament emperador per uns soldats amotinats. Va acceptar el nomenament i es creu que va poder adoptar el nom d'Api Claudi per alguna moneda existent, però és dubtós que governés prou temps per emetre monedes. Va rebre la túnica imperial a Bolonya, l'any 270.
Va mostrar des de l'inici una gran determinació per imposar una estricta disciplina, però immediatament va ser assassinat pels mateixos soldats que l'havien elevat al tron. L'haurien enterrat segurament a Bolonya.
Podria ser el mateix personatge que un Victorí a qui Pol·lió anomena Victorí el Jove i que va ser antiemperador també sota Claudi II el Gòtic.

## Referències

* 1 2 3 Smith, 1841.
* ↑ Trebel·li Pol·lió, Historia Augusta, ap. Smith, 1841.

## Bibliografia

* Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 665.
# Heinrich Paal

Heinrich Paal (Rakvere, 26 de juny de 1895 - Kírov, 18 de desembre de 1941) fou un futbolista estonià de la dècada de 1920.
Fou 37 cops internacional amb la selecció d'Estònia amb la que participà en els Jocs Olímpics de 1924.
Pel que fa a clubs, defensà els colors de Sport Tallinn.
Va morir en un camp de presoners durant el segona guerra mundial.

## Referències

* ↑ «Heinrich Paal Olympic Results». Sports-Reference.com. Sports Reference LLC. [Consulta: 4 octubre 2018]. «Còpia arxivada». Arxivat de l'original el 2020-04-18. [Consulta: 6 gener 2019].
* ↑ Heinrich Paal a National-Football-Teams.com (anglès)
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 4 octubre 2018].
# Àngel Blanch i Reynalt

Àngel Blanch i Reynalt (Castelló d'Empúries, 1907 - Montpeller, 15 de juliol del 1965) fou un músic i compositor català.
Germà del també compositor Josep Blanch i Reynalt, va ser instrumentista de la cobla La Principal de la Bisbal entre els anys 1948 i 1958, i era trombonista i director de la Cobla Barcelona quan va morir de resultes d'un accident de trànsit en un desplaçament de la cobla a Oleta. Havia fet de professor de violí. Va ser pare del músic i compositor Rafael Blanch i Via.
Va compondre les sardanes Bell Port de la Selva (1957), Dues amigues (1952), En Claudi i l'Esteve (1956), Fadrina bonica (1946), La festa del barri (1942), Idil·li mariner, La Marieta dels cabells daurats (1957), Maria (1947), Nosaltres dos, El nostre Rafel (1958), Pluja menuda (1950), Roser bonica, Sant Daniel de Tordera, Sant Llorenç de Morunys, Vents estranys (1949). També fou autor del ballable Mi salteño: pericón (1960).

## Referències

* 1 2 3 «Blanch i Reynalt, Àngel». Músics per la cobla. [Consulta: 11 març 2022].

## Enllaços externs

* Índex de les sardanes d'Àngel Blanch
# Argun

«Argun» té aquests significats:
* Argun (Txetxènia), localitat de Txetxènia
* Riu Argun, riu de l'Extrem Orient afluent de l'Amur que delimita la frontera entre la Xina i Rússia
* Riu Argun (Caucas), riu del Caucas que passa per Geòrgia i Rússia (a Txetxènia)

## Vegeu també

* Arghun
# Argumentació

Una argumentació és un conjunt ordenat de premisses relacionades a través de la lògica i regles d'inferència i procedimentals per a assolir i defendre conclusions o una tesi. S'empra en la ciència, el debat, la negociació, la persuasió, el diàleg i la conversa. Sovint es considera que una argumentació és un conjunt d'arguments en suport d'una tesi. Els autors van Eemeren, Grootendorst i Henkemans la defineixen com a "una activitat verbal, social i racional destinada a convèncer un crític raonable de l'acceptabilitat d'un punt de vista tot presentant una constel·lació de proposicions que justifiquen o refuten la proposició expressada en el punt de vista".
No és sinònim de diàleg, sinó que en forma una subclasse, la dels diàlegs argumentatius. Segons Walton, entre els diàlegs argumentatius es troben els tipus següents: Diàleg persuasiu, investigació, negociació, recerca d'informació, deliberació i erístic.
L'argumentació és alhora un procés, quelcom que es fa per defensar o atacar un punt de vista, i un producte, o conjunt d'elements, especialment arguments, que donen suport a aquest punt de vista. Com a procés, una argumentació té les fases següents:
* Confrontació: Es palesa la diferència de punts de vista
* Obertura: Les persones interlocutores decideixen discutir i acorden les regles
* Argumentació: Les parts expressen els arguments i presenten i responen objeccions
* Clausura: Una part assoleix la seva fita, l'altra concedeix
L'argumentació racional eludeix l'ús de la fal·làcia.

## Referències

* ↑ Van EEMEREN Frans H.; GROOTENDORST, Rob; SNOECK HENKEMANS, Francisca (1996). Fundamentals of Argumentation Theory. Mahwah (NJ): Lawrence Erlbaum Associates. (anglès)
* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 12 (Biblioteca de Consulta Larousse). ISBN 84-8332-398-2.
* ↑ Douglas N. Walton (2006). Fundamentals of Critical Argumentation. New York: Cambridge. (anglès)

## Bibliografia

* Van EEMEREN Frans H.; GROOTENDORST, Rob; SNOECK HENKEMANS, Francisca (1996). Fundamentals of Argumentation Theory. Mahwah (NJ): Lawrence Erlbaum Associates.
* VEGA REÑÓN, Luis (2003). Si de argumentar se trata. Barcelona: Montesinos.
* WALTON, Douglas N. (2006). Fundamentals of Critical Argumentation. New York: Cambridge.
Viccionari
# Ángel Luis Almeida Sosa

Ángel Luis Almeida Sosa, (nascut el 2 d'agost de 1972 (2-08-1972) a Las Palmas de Gran Canaria, Illes Canàries i mort el 29 de juliol de 1997 (29-07-1997) a Lisboa, Portugal) va ser un jugador de bàsquet espanyol. Amb 2.15 d'alçada, el seu lloc natural en la pista era el de pivot. Pertanyent al Portugal Telecom, va morir en un entrenament de pretemporada d'una fallada cardíaca quan era a punt de complir 25 anys.

## Trajectòria

* Salesianos Las Palmas. Categories inferiors.
* FC Barcelona. Categories inferiors.
* 1990-92 FC Barcelona. (Juga partits amb el primer equip)
* 1992-93 C.B. Cornellà.
* 1992-93 FC Barcelona. (Juga partits amb el primer equip)
* 1993-95 Càceres CB
* 1995-96 CB Sevilla.
* 1996-97 Lliga de Portugal. Portugal Telecom.

## Palmarès

* 1989-90 Campionat d'Espanya Juvenil. FC Barcelona. Campió.
* 1990 Eurobasket Junior. Selecció d'Espanya. Groningen. Medalla de Bronze.
* 1990-91 Copa del Rei. FC Barcelona. Campió.
* 1991-92 Campionat d'Espanya Junior. FC Barcelona. Campió.
* 1994 Eurobasket sub-22. Selecció d'Espanya. Ljubljana. Medalla de Bronze.

## Referències

* ↑ Fallece Ángel Almeida
# Haverhill (Nou Hampshire)

Haverhill és una població dels Estats Units a l'estat de Nou Hampshire. Segons el cens del 2000 tenia 4.416 habitants.

## Demografia

Segons el cens del 2000, Haverhill tenia 4.416 habitants, 1.755 habitatges, i 1.147 famílies. La densitat de població era de 33,4 habitants per km².
Dels 1.755 habitatges en un 28,3% hi vivien nens de menys de 18 anys, en un 52,6% hi vivien parelles casades, en un 8,7% dones solteres, i en un 34,6% no eren unitats familiars. En el 27,9% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,6% tenia menys de 18 anys, un 7,5% entre 18 i 24, un 26,6% entre 25 i 44, un 24,6% de 45 a 60 i un 17,6% 65 anys o més.
L'edat mediana era de 40 anys. Per cada 100 dones de 18 o més anys hi havia 94,1 homes.
La renda mediana per habitatge era de 36.853$ i la renda mediana per família de 44.816$. Els homes tenien una renda mediana de 27.100$ mentre que les dones 23.828$. La renda per capita de la població era de 17.465$. Entorn del 6,4% de les famílies i el 6,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Haverhill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Haverhill». American Fact Finder. Oficina del Cens dels Estats Units, 12-01-2010.
# Havgrímur

Havgrímur (Hov, segle X, Stóra Dímun, ca. 970) va ser un cabdill viking de les illes Fèroe. Apareix com a personatge històric a la Saga dels feroesos, que el defineix com un home temperamental.
Havgrímur era de Hov, a l'illa de Suðuroy. Segons la tradició el primer colon viking es va establir en aquest lloc. El nom de Hov prové del nòrdic antic hof, que identifica un lloc sagrat. Havgrímur era un goði local (sacerdot de la religió nòrdica) i va governar una part de l'arxipèlag feroès com a feu, mentre l'altra part estava sota govern dels germans Brestir Sigmundsson i Beinir Sigmundsson. Es va casar amb Gudrid, una filla del cabdill Snæúlvur, amb qui va tenir com a fill a Øssur Havgrímsson.
En 969 va intervenir en la discussió dels seus amics de Hov, Einar Suðringur i Eldjárn Kambhøttur que estaven enfrontats a causa de les pretensions dels dos germans, Brestir i Beinir, parents d'Einar, sobre l'illa de Stóra Dímun. Finalment el conflicte, que ja durava 65 anys, va acabar en tragèdia amb l'assassinat dels germans després de la fallada del Løgting (el parlament feroès) a favor d'Einar. El fill de Brestir, Sigmundur Brestisson, va ser testimoni de la mort del seu pare amb tan sols 9 anys. En l'emboscada Havgrímur i cinc dels seus homes també van morir.
Hov està situat en una àrea plana amb una àmplia vista de l'horitzó marí. La seva tomba es troba a undir Homrum dalt d'un turó i és l'únic sepulcre viking conegut de les Illes Fèroe; el seu contingut va resultar malmès quan un arqueòleg aficionat el va descobrir i el va obrir el 1834.

## Referències

* 1 2 «Havgrímur» (en feroès). snar.fo. [Consulta: 18 octubre 2021].
* ↑ Küchler, 1913, p. 18.
* ↑ Turville-Petre, 1964, p. 240-243.

## Bibliografia

* Turville-Petre, Gabriel. Myth and Religion of the North: The Religion of Ancient Scandinavia (en anglès). Londres: Weidenfeld, 1964. OCLC 460550410.

## Enllaços externs

* La Saga dels feroesos en anglès. Traduida per Anthony Faulkes.
# Atletisme als Jocs Olímpics d'estiu de 1904 - llançament de pes homes

El llançament de pes masculí va ser una de les proves disputades durant els Jocs Olímpics de Saint Louis de 1904. La prova es va disputar el 31 d'agost de 1904 i hi van prendre part 8 atletes, de dues nacions diferents.

## Medallistes

| Or | Plata | Bronze |
| Ralph Rose | Wesley Coe | Lawrence Feuerbach |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1904.
| Rècord del Món | 14,81 metres (*) | Ralph Rose | Chicago (USA) | 21 de maig de 1904 |
| Rècord Olímpic | 14,10 metres | Richard Sheldon | París (FRA) | 15 de juliol de 1900 |
(*) no oficial
Ralph Rose va establir un nou rècord olímpic i va igualar el rècord del món amb un llançament de 14,81 m, superant d'aquesta manera a Wesley Coe, que també superà l'anterior rècord olímpic.

## Resultats

| Posició | Atleta | Distància (m) |
| | Ralph Rose | 14,81 OR |
| | Wesley Coe | 14,40 |
| | Lawrence Feuerbach | 13,37 |
| 4 | Martin Sheridan | 12,39 |
| 5 | Charles Chadwick | desconeguda |
| 6 | Albert Johnson | desconeguda |
| 7 | John Guiney | desconeguda |
| — | Nikolaos Georgantas | DQ |
DQ: Desqualificat OR: Rècord Olímpic

## Referències

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. Arxivat de l'original el 2015-07-14. [Consulta: 7 novembre]. (polonès)
# Hemiteó

Hemiteó (en llatí Hemitheon, en grec antic Ἡμιθέων) fou un escriptor de poemes sibarita (nascut a Síbaris a la Magna Grècia) que va escriure una obra poètica obscena.
El menciona Llucià de Samosata i probablement va viure poc abans d'Ovidi, al que aquest autor en fa referència. El poema es titulava Sybaritis. Fabricius l'inclou a la Bibliotheca Graeca.

## Referències

* ↑ Hemitheon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 381
# Hemitesia

Hemitesia és un gènere d'ocells, de la família dels cètids (Cettiidae).

## Taxonomia

No hi ha consens taxonòmic sobre la família a la que pertany Hemitesia. Segons la llista mundial d'ocells del Congrés Ornitològic Internacional (versió 13.2, 2023) aquest gènere està inclòs en els cètids (Cettidae). Ja el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que estaria inclòs en els escotocèrtids (Scotocercidae).

## Llistat d'espècies

Segons la classificació del Congrés Ornitològic Internacional (versió 13.2, 2023), aquest gènere conté 2 espècies:
* Hemitesia pallidipes - rossinyol bord camaclar.
* Hemitesia neumanni - tèsia de Neumann.

## Referències

* 1 2 3 «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
# Deuterotòcia

Deuterotòcia és una forma de partenogènesi en la qual la femella té descendents dels dos sexes.

## Referències

* ↑ Deuterotòcia. Gran enciclopèdia catalana

## Enllaços externs

* A Wordinfo(anglès)
* Diccionari mèdic Arxivat 2013-06-03 a Wayback Machine. (anglès)
# Asilha

Asilha (en francès i oficial Azille) és un municipi de França de la regió d'Occitània, al departament de l'Aude
# Rincón de Bonanza

El Racó de Bonança (en castellà Rincón de Bonanza) és una entitat local menor d'Oriola, a la comarca del Baix Segura de la Província d'Alacant. Compta aproximadament amb 1.500 habitants. Se situa a la falda de la serra d'Oriola.

## Geografia

El Racó de Bonança s'enclava en un lloc privilegiat. Als peus de la Serra d'Oriola i rodejat d'horta. Se situa a tan sols 2 km al sud-oest de la ciutat d'Oriola i a 3 d'altres entitats locals menors com Desamparados o l'Apareguda situades més al sud.
De la capital alacantina dista uns 56 km mentre que de la veïna ciutat de Múrcia tan sols li separen 20 km per la carretera N-340.

## Clima

El clima és mediterrani sec, amb accentuats traços d'aridesa i caràcters esteparis, que definixen el seu paisatge natural de tossals grisos i nus amb figueres de pala, pinars, garroferes, palmeres, pites, matolls xeròfils i aromàtiques de timó i romer. Les mitjanes tèrmiques solen ser suaus gràcies a la influència del mar, les quals oscil·len entre l'11 de gener i el 26 d'agost.

## Festes

* Festes Patronals: Se celebren a principis de setembre en honor de Sant Joaquim, Santa Anna i la Xiqueta Maria.
* Festes de la Santa Cruz: Se celebren la vesprà del 3 de maig en honor de la Santa Creu i la Mare de Déu de la Soledat.
* Romeria de Sant Cristòfol: Desapareguda en els anys 90, era una romeria fins al Pinar de Bonança on es troba l'àrea recreativa de Sant Cristòfol i l'ermita que porta el mateix nom. Era el preàmbul de les festes de La Cruz i tenia lloc l'últim diumenge d'abril.
# Fontenelle (Territori de Belfort)

Fontenelle és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 112 habitants.

## Geografia

Se situa a la vora de dos petits rius anomenats La Madeleine i l'Autruche.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 44 | 52 | 79 | 115 | 118 | 111 | 112 |